CELEX: 
Language: ro
Date: 2020-07-13 00:00:00
Title: REGULAMENTUL DELEGAT (UE) …/… AL COMISIEI de modificare a anexei la Regulamentul (UE) 2019/452 al Parlamentului European și al Consiliului de stabilire a unui cadru pentru examinarea investițiilor străine directe în Uniune

COMISIA
                              EUROPEANĂ

                                                       Bruxelles, 13.7.2020
                                                       C(2020) 4721 final

                   REGULAMENTUL DELEGAT (UE) …/… AL COMISIEI

                                          din 13.7.2020

     de modificare a anexei la Regulamentul (UE) 2019/452 al Parlamentului European și al
      Consiliului de stabilire a unui cadru pentru examinarea investițiilor străine directe în
                                              Uniune

RO                                                                                               RO
 ---pagebreak---                                           EXPUNERE DE MOTIVE

     1.       CONTEXTUL ACTULUI DELEGAT
     Obiectivul principal al Regulamentului (UE) 2019/452 al Parlamentului European și al
     Consiliului de stabilire a unui cadru pentru examinarea investițiilor străine directe în Uniune1
     („regulamentul”) este de a face statele membre ale UE și Comisia mai conștiente de riscurile
     generate de anumite investiții străine directe („ISD”) care, în anumite circumstanțe, pot afecta
     securitatea sau ordinea publică în Uniune.
     Articolele 6-11 din regulament stabilesc un mecanism de cooperare în cadrul căruia statele
     membre și Comisia fac schimb de informații și fac observații cu privire la investițiile străine
     directe care pot afecta securitatea sau ordinea publică în mai multe state membre.
     Regulamentul vizează totodată sporirea gradului de sensibilizare cu privire la investițiile
     străine directe care afectează proiectele și programele de interes pentru Uniune. În acest scop,
     articolul 8 din regulament permite Comisiei să emită un aviz atunci când consideră că o ISD
     este de natură să afecteze proiecte sau programe de interes pentru Uniune din motive de
     securitate sau de ordine publică. Avizul emis în temeiul articolului 8 se transmite tuturor
     statelor membre. La articolul 8 alineatul (2) litera (c) se prevede că statul membru în care este
     planificată sau a fost realizată investiția străină directă ține cont în cel mai înalt grad de
     respectivul aviz și îi oferă Comisiei o explicație în cazul în care nu îi urmează avizul.
     La articolul 8 alineatul (3) se prevede că proiectele și programele de interes pentru Uniune
     sunt cele în cazul cărora finanțările din partea Uniunii reprezintă o sumă substanțială sau o
     parte semnificativă sau cele care intră sub incidența dreptului Uniunii privind infrastructura
     critică, tehnologiile critice sau factorii de producție critici care sunt esențiali pentru securitate
     sau pentru ordinea publică. Lista proiectelor și programelor figurează în anexa la regulament.
     În temeiul articolului 8 alineatul (4), Comisia adoptă acte delegate pentru a modifica această
     listă.
     În procesul de pregătire a aplicării în întregime a regulamentului la 11 octombrie 2020, au fost
     identificate următoarele proiecte și programe de interes pentru Uniune care îndeplinesc
     criteriile prevăzute la articolul 8 alineatul (3) și care, prin urmare, sunt propuse a fi adăugate
     în lista din anexa la regulament.
     1.       Cooperarea structurată permanentă (PESCO) permite statelor membre să colaboreze
              mai strâns în domeniul securității și al apărării. Acest cadru permanent de cooperare
              în domeniul apărării permite statelor membre să dezvolte împreună capabilități de
              apărare, să investească în proiecte comune și să sporească pregătirea și contribuția
              operațională a forțelor lor armate. Prin urmare, Decizia (PESC) 2018/340 a
              Consiliului din 6 martie 2018 de stabilire a listei de proiecte care urmează să fie
              dezvoltate în cadrul PESCO face deja parte din anexa la regulament. Decizia a fost
              actualizată prin Decizia (PESC) 2018/1797 a Consiliului din 19 noiembrie 2018 și
              prin Decizia (PESC) 2019/1909 a Consiliului din 12 noiembrie 2019. Prin urmare,
              aceste decizii trebuie incluse în anexă.
     2.       Acțiune pregătitoare privind pregătirea noului program de comunicare
              guvernamentală prin satelit (GOVSATCOM) al UE: Comunicațiile prin satelit sunt
              vitale pentru apărare, securitate, ajutorul umanitar, răspunsul în situații de urgență
              sau comunicările diplomatice. Comunicațiile prin satelit sunt elemente-cheie pentru
              misiunile civile și misiunile/operațiile militare, în special în medii îndepărtate și

     1
             JO L 79I, 21.3.2019, p. 1.

RO                                                    1                                                      RO
 ---pagebreak---           austere cu infrastructură deficitară sau inexistentă. Comunicațiile guvernamentale
          prin satelit (GOVSATCOM) au fost definite, în decembrie 2013, drept unul dintre
          cele patru programe de dezvoltare a capacităților de către Consiliul European, care a
          mandatat pregătirea următoarei generații de comunicații prin satelit. Aceste servicii
          de comunicații sunt menite să deservească o mare varietate de actori sensibili, cum ar
          fi polițiștii de frontieră, poliția, armata, protecția civilă, comunitățile maritime și
          diplomatice din statele membre și din instituțiile și agențiile UE. Capacitatea și
          serviciile de comunicații securizate prin satelit pe care se bazează vor fi asigurate,
          printre altele, de societăți comerciale private acreditate în materie de securitate.
          Investitorii care exercită controlul asupra furnizorilor de servicii de comunicații
          securizate prin satelit sau asupra furnizorilor cheie ai acestora ar putea întrerupe
          comunicarea anumitor actori din domeniul securității sau ar putea divulga
          informațiile comunicate prin GOVSATCOM. Prin urmare, este oportun să se
          includă, în anexa la regulament, Acțiunea pregătitoare privind pregătirea noului
          program GOVSATCOM al UE pe baza Regulamentului (UE, Euratom) 2018/1046 al
          Parlamentului European și al Consiliului din 18 iulie 2018 privind normele financiare
          aplicabile bugetului general al Uniunii, de modificare a Regulamentelor (UE) nr.
          1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr.
          1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei
          nr. 541/2014/UE și de abrogare a Regulamentului (UE, Euratom) nr. 966/2012, în
          special a articolului 58 alineatul (2) litera (b).
     3.   Acțiunea pregătitoare privind cercetarea în materie de apărare urmărește să evalueze
          și să demonstreze valoarea adăugată a cercetării și tehnologiei în domeniul apărării
          sprijinite de UE. Se așteaptă ca rezultatele relevante să aprofundeze cooperarea
          europeană în domeniul apărării, să abordeze deficitele de capabilitate și să fortifice
          părțile interesate din domeniul apărării europene. Participarea efectivă la
          managementul sau la controlul unei societăți care participă la acest program poate
          permite investitorului să influențeze disponibilitatea unor tehnologii critice pentru
          apărarea și securitatea statelor membre și a Uniunii. În plus, riscul de divulgare către
          terți a informațiilor tehnice critice referitoare la capabilitățile de apărare existente sau
          viitoare ale statelor membre ale UE poate avea, de asemenea, un efect asupra
          securității în UE. Prin urmare, este oportun să se includă, în anexa la regulament,
          Acțiunea pregătitoare privind cercetarea în materie de apărare pe baza
          Regulamentului (UE, Euratom) 2018/1046 al Parlamentului European și al
          Consiliului din 18 iulie 2018 privind normele financiare aplicabile bugetului general
          al Uniunii, de modificare a Regulamentelor (UE) nr. 1296/2013, (UE) nr. 1301/2013,
          (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013,
          (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a
          Regulamentului (UE, Euratom) nr. 966/2012, în special a articolului 58 alineatul (2)
          litera (b).
     4.   ITER (inițial reactorul termonuclear experimental internațional) este în prezent unul
          dintre cele mai ambițioase proiecte energetice din lume. Este vorba despre un
          dispozitiv experimental care urmărește să demonstreze fezabilitatea fuziunii ca sursă
          de energie din care Uniunea ar putea obține beneficii însemnate, îndeosebi în
          contextul asigurării securității și diversității aprovizionării sale cu energie pe termen
          lung. ITER împinge orizonturile cunoașterii, fiind primul dispozitiv de fuziune care
          va testa tehnologiile, materialele și regimurile fizice integrate necesare producției
          comerciale de electricitate bazată pe fuziune. Furnizarea neîntreruptă de componente,
          precum și conservarea rezultatelor cercetării legate de fuziune sunt deosebit de
          importante în perspectiva utilizării energiei de fuziune în UE. Prin urmare, este

RO                                                2                                                      RO
 ---pagebreak---               necesar să se includă, în anexa la regulament, Decizia (Euratom) 2007/198 a
              Consiliului din 27 martie 2007 de înființare a întreprinderii comune europene pentru
              ITER și pentru dezvoltarea energiei de fuziune, cu oferirea unor avantaje conexe.
     La punerea în aplicare a programului Orizont 20202, Uniunea poate intra în anumite forme de
     parteneriate public-privat și public-public, definite juridic. În ciuda faptului că sunt aliniate la
     obiectivele programului Orizont 2020 și că, după cum se poate demonstra, sunt acoperite de
     acesta, parteneriatele menționate sunt instrumente distincte și cuprinzătoare, având un temei
     juridic individual în dreptul primar, și anume articolele 185 și 187 din TFUE. Pentru a se oferi
     securitate sporită, este oportun să se menționeze în mod expres parteneriatele care iau forma
     participării Uniunii la programele desfășurate de mai multe state membre, la instrumente
     precum întreprinderile comune sau la organisme precum Institutul European de Inovare și
     Tehnologie. Aceste parteneriate joacă un rol important în acțiunile UE de combatere a crizei
     provocate de pandemia de COVID-19, deoarece sprijină, printre alte domenii, cercetarea și
     inovarea în domeniul sănătății publice3, inițiativele de îmbunătățire a eficienței, eficacității și
     calității procesului de cercetare-dezvoltare farmaceutică4 și parteneriatele dintre sectorul
     privat și mediul academic pentru îmbunătățirea sustenabilității sistemelor de sănătate5.

     2.       CONSULTĂRI ÎNAINTEA ADOPTĂRII ACTULUI
     În conformitate cu punctul 4 din Înțelegerea comună privind actele delegate dintre
     Parlamentul European, Consiliu și Comisia Europeană, au fost derulate consultări adecvate și
     transparente cu privire la prezentul act delegat, inclusiv la nivel de experți. Grupul de experți
     privind examinarea investițiilor străine directe în Uniunea Europeană a fost consultat în scris
     la 8 iunie 2020.

     3.       ELEMENTELE JURIDICE ALE ACTULUI DELEGAT
     Articolul 8 alineatul (4) din regulament împuternicește Comisia să adopte acte delegate pentru
     a modifica lista proiectelor și programelor de interes pentru Uniune.
     În anexa la regulament trebuie adăugate următoarele proiecte și programe:
     –        Decizia (PESC) 2018/1797 a Consiliului din 19 noiembrie 2018 de modificare și de
              actualizare a Deciziei (PESC) 2018/340 de stabilire a listei de proiecte care urmează
              să fie dezvoltate în cadrul PESCO6;
     –        Decizia (PESC) 2019/1909 a Consiliului din 12 noiembrie 2019 de modificare și
              actualizare a Deciziei (PESC) 2018/340 de stabilire a listei de proiecte care urmează
              să fie dezvoltate în cadrul PESCO7;
     –        Acțiunea pregătitoare privind pregătirea noului program GOVSATCOM al UE pe
              baza Regulamentului (UE, Euratom) 2018/1046 al Parlamentului European și al

     2
            Regulamentul (UE) nr. 1291/2013 al Parlamentului European și al Consiliului din 11 decembrie 2013
            de instituire a Programului-cadru pentru cercetare și inovare (2014-2020) – Orizont 2020 și de abrogare
            a Deciziei nr. 1982/2006/CE (JO L 347, 20.12.2013, p. 104).
     3
            Inițiativa privind anticiparea și pregătirea în eventualitatea apariției zoonozelor (Zoonotic anticipation
            and preparedness initiative - „proiectul ZAPI”).
     4
            Inițiativa privind medicamentele inovatoare („IMI-2”) instituită prin Regulamentul (CE) nr. 73/2008 al
            Consiliului din 20 decembrie 2007 privind înființarea întreprinderii comune pentru punerea în aplicare a
            inițiativei tehnologice comune privind medicamentele inovatoare (JO L 30, 4.2.2008, p. 38).
     5
            Inițiativa EIT în domeniul sănătății, fiind una dintre comunitățile de cunoaștere și inovare gestionate de
            Institutul European de Inovare și Tehnologie.
     6
            JO L 294, 21.11.2018, p. 18.
     7
            JO L 293, 14.11.2019, p. 113.

RO                                                         3                                                             RO
 ---pagebreak---              Consiliului din 18 iulie 2018 privind normele financiare aplicabile bugetului general
             al Uniunii, de modificare a Regulamentelor (UE) nr. 1296/2013, (UE) nr. 1301/2013,
             (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013,
             (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a
             Regulamentului (UE, Euratom) nr. 966/2012, în special a articolului 58 alineatul (2)
             litera (b)8;
     –       Acțiunea pregătitoare privind cercetarea în materie de apărare pe baza
             Regulamentului (UE, Euratom) 2018/1046 al Parlamentului European și al
             Consiliului din 18 iulie 2018 privind normele financiare aplicabile bugetului general
             al Uniunii, de modificare a Regulamentelor (UE) nr. 1296/2013, (UE) nr. 1301/2013,
             (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013,
             (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a
             Regulamentului (UE, Euratom) nr. 966/2012, în special a articolului 58 alineatul (2)
             litera (b)9.
     –       Decizia (Euratom) 2007/198 a Consiliului din 27 martie 2007 de înființare a
             întreprinderii comune europene pentru ITER și pentru dezvoltarea energiei de
             fuziune, cu oferirea unor avantaje conexe10.
     În plus, este oportun să se clarifice faptul că, în sensul regulamentului, Orizont 2020 include
     programe de cercetare și dezvoltare în temeiul articolului 185 din TFUE, precum și
     întreprinderi comune sau orice alte structuri înființate în temeiul articolului 187 din TFUE
     pentru punerea în aplicare a programului Orizont 2020.

     8
            JO L 193, 30.7.2018, p. 1.
     9
            JO L 193, 30.7.2018, p. 1.
     10
            JO L 90, 30.3.2007, p. 58.

RO                                                 4                                                   RO
 ---pagebreak---                       REGULAMENTUL DELEGAT (UE) …/… AL COMISIEI

                                              din 13.7.2020

      de modificare a anexei la Regulamentul (UE) 2019/452 al Parlamentului European și al
       Consiliului de stabilire a unui cadru pentru examinarea investițiilor străine directe în
                                               Uniune

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (UE) 2019/452 al Parlamentului European și al Consiliului din
     19 martie 2019 de stabilire a unui cadru pentru examinarea investițiilor străine directe în
     Uniune11, în special articolul 8 alineatul (4),
     întrucât:
     (1)    La articolul 8 alineatul (3) din Regulamentul (UE) 2019/452 se prevede că proiectele
            sau programele de interes pentru Uniune trebuie să includă acele proiecte și programe
            în cazul cărora finanțările din partea Uniunii reprezintă o sumă substanțială sau o parte
            semnificativă sau pe cele care intră sub incidența dreptului Uniunii privind
            infrastructura critică, tehnologiile critice sau factorii de producție critici care sunt
            esențiali pentru securitate sau pentru ordinea publică.
     (2)    Lista proiectelor și a programelor de interes pentru Uniune menționate la considerentul
            1 este prevăzută în anexa la Regulamentul (UE) 2019/452.
     (3)    Comisia a constatat că există o serie de alte proiecte și programe în cazul cărora
            finanțările din partea Uniunii reprezintă o sumă substanțială sau o parte semnificativă
            sau care intră sub incidența dreptului Uniunii privind infrastructura critică,
            tehnologiile critice sau factorii de producție critici care sunt esențiali pentru securitate
            sau pentru ordinea publică și care, prin urmare, trebuie incluse deopotrivă în lista
            menționată mai sus.
     (4)    Este oportun să se menționeze în mod expres parteneriatele în temeiul programului
            Orizont 2020 care iau forma participării Uniunii la programele desfășurate de mai
            multe state membre, la instrumente precum întreprinderile comune sau la organisme
            precum Institutul European de Inovare și Tehnologie. Aceste parteneriate joacă un rol
            important în acțiunile UE de combatere a situațiilor de urgență în sistemele de
            sănătate, cum este pandemia de COVID-19, deoarece sprijină, printre alte domenii,
            cercetarea și inovarea în domeniul sănătății publice, inițiativele de îmbunătățire a
            eficienței, eficacității și calității procesului de cercetare-dezvoltare farmaceutică și
            parteneriatele dintre sectorul privat și mediul academic pentru îmbunătățirea
            sustenabilității sistemelor de sănătate.
     (5)    Prin urmare, anexa la Regulamentul (UE) 2019/452 trebuie modificată în consecință,

     11
             JO L 79I, 21.3.2019, p. 1.

RO                                                   5                                                     RO
 ---pagebreak---      ADOPTĂ PREZENTUL REGULAMENT:

                                               Articolul 1
     Anexa la Regulamentul (UE) 2019/452 se modifică după cum urmează:
     (1)     Punctul 3 se înlocuiește după cum urmează:
             „3. Orizont 2020, inclusiv programele de cercetare și dezvoltare în temeiul
             articolului 185 din TFUE, precum și întreprinderile comune sau orice altă structură
             înființată în temeiul articolului 187 din TFUE:
     Regulamentul (UE) nr. 1291/2013 al Parlamentului European și al Consiliului din
     11 decembrie 2013 de instituire a Programului-cadru pentru cercetare și inovare (2014-2020)
     – Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104),
     inclusiv acțiunile pe care acesta le prevede cu privire la tehnologii generice esențiale precum
     inteligența artificială, robotica, semiconductorii și securitatea cibernetică.”
     (2)     Punctul 8 se înlocuiește după cum urmează:
             „8.    Cooperarea structurată permanentă (PESCO):
     Decizia (PESC) 2018/340 a Consiliului din 6 martie 2018 de stabilire a listei de proiecte care
     urmează să fie dezvoltate în cadrul PESCO (JO L 65, 8.3.2018, p. 24).
     Decizia (PESC) 2018/1797 a Consiliului din 19 noiembrie 2018 de modificare și de
     actualizare a Deciziei (PESC) 2018/340 de stabilire a listei de proiecte care urmează să fie
     dezvoltate în cadrul PESCO (JO L 294, 21.11.2018, p. 18).
     Decizia (PESC) 2019/1909 a Consiliului din 12 noiembrie 2019 de modificare și actualizare a
     Deciziei (PESC) 2018/340 de stabilire a listei de proiecte care urmează să fie dezvoltate în
     cadrul PESCO (JO L 293, 14.11.2019, p. 113).”
     (3)     Se adaugă următoarele puncte 9, 10 și 11:
             „9. Acțiune pregătitoare privind pregătirea noului program de comunicare
             guvernamentală prin satelit (GOVSATCOM) al UE:
     Regulamentul (UE, Euratom) 2018/1046 al Parlamentului European și al Consiliului din
     18 iulie 2018 privind normele financiare aplicabile bugetului general al Uniunii, de
     modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013,
     (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr.
     283/2014 și a Deciziei nr. 541/2014/UE și de abrogare a Regulamentului (UE, Euratom) nr.
     966/2012, în special articolul 58 alineatul (2) litera (b) (JO L 193, 30.7.2018, p. 1).
     10.     Acțiunea pregătitoare privind cercetarea în materie de apărare:
     Regulamentul (UE, Euratom) 2018/1046 al Parlamentului European și al Consiliului din
     18 iulie 2018 privind normele financiare aplicabile bugetului general al Uniunii, de
     modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013,
     (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr.
     283/2014 și a Deciziei nr. 541/2014/UE și de abrogare a Regulamentului (UE, Euratom) nr.
     966/2012, în special articolul 58 alineatul (2) litera (b) (JO L 193, 30.7.2018, p. 1).
     11.     Întreprinderea comună europeană pentru ITER:
     Decizia (Euratom) 2007/198 a Consiliului din 27 martie 2007 de înființare a întreprinderii
     comune europene pentru ITER și pentru dezvoltarea energiei de fuziune, cu oferirea unor
     avantaje conexe (JO L 90, 30.3.2007, p. 58).”

RO                                                 6                                                   RO
 ---pagebreak---                                                 Articolul 2
     Prezentul regulament intră în vigoare în ziua următoare datei publicării în Jurnalul Oficial al
     Uniunii Europene.
     Prezentul regulament se publică în Jurnalul Oficial al Uniunii Europene după expirarea
     termenului de formulare a obiecțiilor de către Parlamentul European sau de către Consiliu, sau
     după ce atât Parlamentul European, cât și Consiliul au informat Comisia că nu vor formula
     obiecții, în temeiul articolului 16 alineatul (6) din Regulamentul (UE) 2019/452.

     Prezentul regulament este obligatoriu în toate elementele sale și se aplică direct în toate statele
     membre.
     Adoptat la Bruxelles, 13.7.2020

                                                   Pentru Comisie
                                                   Președinta
                                                   Ursula VON DER LEYEN

RO                                                   7                                                     RO